CELEX: 32015D0894
Language: hu
Date: 2015-06-10 00:00:00
Title: A Bizottság (EU) 2015/894 határozata (2015. június 10.) az európai statisztikai tanácsadó bizottság új tagjának kinevezéséről

11.6.2015   
            
            
               HU
            
            
               Az Európai Unió Hivatalos Lapja
            
            
               L 146/29
            
         A BIZOTTSÁG (EU) 2015/894 HATÁROZATA
   (2015. június 10.)
   az európai statisztikai tanácsadó bizottság új tagjának kinevezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai statisztikai tanácsadó bizottság létrehozásáról és a 91/116/EGK tanácsi határozat hatályon kívül helyezéséről szóló, 2008. március 11-i 234/2008/EK európai parlamenti és tanácsi határozatra (1) és különösen annak 4. cikke (1) bekezdésének a) pontjára,
   mivel:
   
               (1)
            
            
               Az európai statisztikai tanácsadó bizottság (ESAC) 24 tagból áll.
            
         
               (2)
            
            
               A 234/2008/EK határozat 4. cikke (1) bekezdésének megfelelően 12 tagot a Bizottság nevez ki.
            
         
               (3)
            
            
               A Bizottság a 2014. május 5-i 2014/C 138/02 bizottsági határozattal kinevezte az ESAC 8 új tagját és összeállított egy tartaléklistát a kinevezett tagok lemondásának vagy váratlan távollétének esetére.
            
         
               (4)
            
            
               Mivel a 2014/C 138/02 határozattal kinevezett tagok egyike lemondott, a Bizottságnak a tartaléklistáról új tagot kell kineveznie olyan időtartamra, amely ugyanazon a napon jár le, mint a 2014/C 138/02 határozattal kinevezett tagok megbízatása.
            
         
               (5)
            
            
               A tartaléklistáról történő kiválasztás során törekedni kell a felhasználói csoportok közötti egyensúly fenntartására,
            
         ELFOGADTA EZT A HATÁROZATOT:
   1. cikk
   A Bizottság Asta Manninent 2019. május 8-ig tartó időtartamra kinevezi az európai statisztikai tanácsadó bizottság tagjává.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2015. június 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 73., 2008.3.15., 13. o.